open-index/open-wikipedia-markdown huggingface dataset:
Me Against the World

**Me Against The World** הוא אלבום הסטודיו השלישי של הראפר האמריקאי טופאק שאקור. הוא הוצא ב-14 במרץ 1995 חודש לאחר מאסרו של שאקור שהורשע בתקיפה מינית של מעריצה. זה היה עונש מאסר של שנה וחצי עד 4.5 שנים, ואנשים רבים האמינו שהוא תרם אמנותית להופעותיו של שאקור.

בזמן שטופאק היה כלוא, Me Against the World היה בעל הצלחה רבה ודורג במקום הראשון בבילבורד 200, ושאקור הפך לאמן הראשון שאלבומו היה במקום הראשון בבילבורד 200 בזמן שהות בכלא. האלבום עמד במקום הראשון במשך 4 שבועות ברציפות ומכר 2.4 מיליון עותקים. האלבום נחשב בעיני רבים בתור האלבום הטוב ביותר שיצר ולאחד מאלבומי ההיפ הופ הגדולים והמשפיעים ביותר בכל הזמנים. האלבום היה מועמד בקטגוריית אלבום הראפ הטוב ביותר
והסינגל Dear Mama היה מועמד בקטגוריית שיר הראפ הטוב ביותר ב-1996
ונוסף על כך, דורג לאחד השירים הנבחרים על ידי ספריית הקונגרס ביוני 2010.

## רקע
בשנת 1993 טופאק היה כבר הצלחה גדולה בתעשיית ההיפ הופ, עם שני סינגלים במעמד זהב, שהגיעו לטופ 20 במצעדי הפופ ("I Get Around" ו-"Keep Ya Head Up"), וכן אלבום שני שעובר את מעמד אלבום זהב, והגיע לטופ 25 של הבילבורד 200 (Strictly 4 My N.I.G.G.A.Z.). עם זאת, הראפר בן ה-22 באותם ימים, הסתבך בסדרת עברות על החוק: בקיץ 1993 שאקור הואשם בתקיפת במאי הקולנוע אלן יוז לאחר שפוטר מתפקידו בסרט "סכנה לציבור". שאקור נידון ל-15 ימים בכלא. מאוחר יותר באוקטובר 1993 הואשם שאקור בירי בשני שוטרים שלא בתפקיד באטלנטה, אך למרות ההאשמות בסופו של דבר הוא שוחרר. בחודש נובמבר שאקור ושניים מחברי הפמליה שלו הואשמו בתקיפה מינית במעריצה, חבריו נמצאו אשמים ונידונו ל-4.5 שנות מאסר. לדברי שאקור, האלבום נעשה כדי להראות לקהל ההיפ הופ שלו את הכבוד שלו לאמנות. שאקור ניסה להפוך את האלבום לאישי ומהורהר יותר מהיצירות הקודמות שלו.

הסינגל Dear Mama שוחרר כסינגל הראשון של האלבום בפברואר 1995, ביחד עם השיר "Old School". הסינגל, שהביע כבוד רב לנשים השחורות, היה הסינגל המצליח ביותר של האלבום והגיע למעמד פלטינה והגיע למקום התשיעי בבילבורד הוט 100. הסינגל "So Many Tears" שוחרר 4 חודשים לאחר מכן והגיע למקום ה-44 בבילבורד הוט 100 והסינגל "Temptations" זכה להצלחה רבה גם הוא כשהגיע למקום ה-68 בשיאו. שלושת הסינגלים הופיעו באלבום הלהיטים הגדולים של שאקור, Greatest Hits.

## רשימת השמעה
#Intro
#If I Die 2Nite
#Me Against the World
#So Many Tears
#Temptations
#Young Niggaz
#Heavy in the Game
#Lord Knows
#Dear Mama
#It Ain't Easy
#Can U Get Away
#Old School
#Fuck the World
#Death Around the Corner
#Outlaw

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'ייב רקורדס
ירחמיאל בלקין

**ירחמיאל בלקין** (21 בדצמבר 1903 – 15 ביולי 1965) היה חבר מטכ"ל "ההגנה", קצין הכנסת הראשון וסמנכ"ל משרד מבקר המדינה.

## ביוגרפיה
בלקין נולד ברוסיה הלבנה ומגיל צעיר היה פעיל בתנועה הציונית, חבר החלוץ ופעיל עבור קרן היסוד וקרן קיימת לישראל. היה ממייסדי תנועת הנוער "התחייה". בשנת 1921 עלה לראשונה לארץ ישראל ושהה בה מספר שנים עבד בחקלאות ובייבוש ביצות. כמו כן הצטרף לארגון "ההגנה". ב-1927 נפטר אביו והוא חזר לריגה, ועלה בשנית בשנת 1934.

בארגון ההגנה היה מפקד פלוגה נודדת בגוש דן, מפקד אבטחת כביש תל אביב-ירושלים ומפקד גוש שומרון. עם הקמת המטה הכללי בשנת 1939 היה לחבר המטכ"ל ושימש שלישו של יעקב דורי. כמו כן עמד בראש רשת האלחוט החשאית ומנהל אגף המשק של ההגנה. עם הקמת צה"ל שימש בתפקיד מפקד חיל הציוד והאספקה וראש ענף תקציבים.

בשנת 1952 השתחרר בדרגת אלוף-משנה. הוא התמנה לקצין הכנסת הראשון ושימש בתפקיד שנה. לאחר מכן ועד מותו הפתאומי מהתקף לב בשנת 1965 היה סמנכ"ל משרד מבקר המדינה והממונה על ביקורת מערכת הביטחון ומשרד החוץ. הוא נקבר בבית העלמין קריית שאול.

בניו: עוזי בלקין היה מראשוני קיבוץ נחל עוז, מיכאל בלקין הוא פרופסור לאופתלמולוגיה באוניברסיטת תל אביב ושמשון בלקין הוא פרופסור למיקרוביולוגיה באוניברסיטה העברית.

## קישורים חיצוניים
* ירחמיאל בלקין באתר הכנסת
* 

## הערות שוליים

קטגוריה:אנשי העלייה השלישית
קטגוריה:לוחמי ההגנה
קטגוריה:אלופי-משנה בצה"ל
קטגוריה:קציני הכנסת
קטגוריה:עובדי משרד מבקר המדינה
קטגוריה:יהודים בלארוסים
קטגוריה:ראשי אגפי המטה הכללי של צה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1903
קטגוריה:ישראלים שנפטרו ב-1965
1985 בארצות הברית

**[[1985]] בארצות הברית** הייתה השנה בה חגגה ארצות הברית 209 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

* 21 בינואר – טקס ההשבעה של נשיא ארצות הברית המכהן רונלד רייגן.
* 24 בינואר – מעבורת החלל דיסקברי שוגרה מכף קנוורל למשימתה הצבאית הראשונה.
* 16 במרץ – העיתונאי האמריקאי טרי אנדרסון נחטף על ידי החזבאללה. הוא משוחרר ב־4 בדצמבר 1991
* 23 באפריל – חברת קוקה-קולה משנה את הנוסחה הסודית של המשקה הקל שלה ל-New Coke. (בעקבות תגובות שליליות של הציבור, כעבור שלושה חוזרים לנוסחה המקורית)
* 5 במאי – הנשיא רייגן מקיים ביקור שנוי במחלוקת בבית קברות צבאי בביטבורג שבגרמניה המערבית
* 13 במאי – הפצצת בניין MOVE  בפילדלפיה
* 12 ביוני – בית הנבחרים האמריקאי מאשר סיוע בסך 27 מיליון דולר לקונטראס בניקרגואה
* 14 ביוני – חטיפת טיסה 847 של TWA על ידי אנשי חזבאללה והג'יהאד האיסלמי.
* 13 ביולי – בוב גלדוף מארגן מופע הצדקה לייב אייד נערך בו זמנית בלונדון ובפילדלפיה ומגייס 70 מיליון דולר לרעבים באפריקה
* 2 באוגוסט – טיסה 191 דלתא איירליינס מתרסק ליד דאלאס, טקסס. באירוע נהרגו 137 בני אדם.
* 1 בספטמבר – משלחת משותפת אמריקאית-צרפתית מאתרת את שרידי הטיטניק במעמקי האוקיינוס האטלנטי.
* 21 בנובמבר – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל


File:Live Aid at JFK Stadium, Philadelphia, PA.jpg|13 ביולי: מופע הצדקה לייב אייד בפילדלפיה
File:Delta flight 191.png|2 באוגוסט: איור של אסון התעופה בטיסה 191 של דלתא איירליינס


## נולדו
* 25 במאי – רומן ריינס, מתאבק ב-WWE
* 30 ביוני – מייקל פלפס, שחיין אמריקאי
* 21 ביוני – לנה דל ריי, זמרת אמריקאית
* 2 ביולי – אשלי טיסדייל, זמרת ושחקנית אמריקאית
* 9 באוגוסט – אנה קנדריק, זמרת ושחקנית אמריקאית
* 9 באוגוסט - ויווק רמאסוואמי, יזם אמריקאי
* 8 באוקטובר – ברונו מארס, זמר אמריקאי
* 30 בנובמבר – כריסי טיגן, דוגמנית אמריקאית
* 30 בנובמבר – קיילי קווקו, שחקנית אמריקאית
* 3 בדצמבר – אמנדה סייפריד, שחקנית וזמרת אמריקאית
* 8 בדצמבר – דווייט הווארד, כדורסלן אמריקאי
* 10 בדצמבר – רייבן סימון, שחקנית, זמרת ופזמונאית אמריקאית

## נפטרו
[שמאל|ממוזער|120px|[אורסון ולס]]
* 10 באוקטובר – אורסון ולס, במאי קולנוע הוליוודי אמריקאי (נולד ב-1915)
* 26 בדצמבר – דיאן פוסי, אתולוגית אמריקאית, חוקרת גורילות (נולדה ב-1932)
* 31 בדצמבר – סם שפיגל, מפיק קולנוע אמריקאי (נולד ב-1901)
* 31 בדצמבר – ריקי נלסון, זמר ושחקן אמריקאי (נולד ב-1940)

## קישורים חיצוניים

## הערות שוליים

*
1984 בארצות הברית

**[[1984]] בארצות הברית** הייתה השנה בה חגגה ארצות הברית 208 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

* 24 בינואר – חברת אפל משיקה את מקינטוש 
* 16 במרץ – ארגון החזבאללה חוטף את ויליאם באקלי, ראש תחנת ה־CIA בביירות. הוא מת אחרי יותר משנה בשבי 
* 23 ביולי – ונסה ויליאמס הופכת למיס אמריקה הראשונה להתפטר כשהיא מוותרת על תוארה בעקבות פרסום תצלומי עירום שלה במגזין "פנטהאוז" 
* 28 ביולי – נפתחה אולימפיאדת לוס אנג'לס 
* 30 באוגוסט – מעבורת החלל דיסקברי משוגרת לחלל למשימתה הראשונה (STS-41-D)
* 14 בספטמבר – ג'ו קיטינג'ר הופך לאדם הראשון החוצה לבדו בכדור פורח את האוקיינוס האטלנטי 
* 11 באוקטובר – קתרין סוליבן היא האישה האמריקאית הראשונה שמבצעת פעילות חוץ רכבית במשימה STS-41-G של מעבורת החלל צ'לנג'ר 
* 6 בנובמבר: רונלד רייגן מנצח במערכת הבחירות הנשיאותיות ה-50 של ארצות הברית
* 20 בנובמבר – נמכר ההמבורגר ה-50 מיליארד של רשת מקדונלד'ס 


File:STS-41-D launch August 30, 1984.jpg|30 באוגוסט: מעבורת החלל דיסקברי משוגרת לחלל למשימתה הראשונה (STS-41-D).
File:ElectoralCollege1984.svg|6 בנובמבר: הנשיא הרפובליקני המכהן רונלד רייגן מנצח במערכת הבחירות הנשיאותיות ה-50 של ארצות הברית


## נולדו
* 6 בינואר – אריק טראמפ, איש עסקים אמריקאי 
* 6 בינואר – קייט מקינון, קומיקאית ושחקנית אמריקאית 
* 15 בינואר – בן שפירו, פרשן פוליטי, סופר ויזם יהודי-אמריקאי 
* 10 במרץ – אוליביה ווילד, שחקנית אמריקאית 
* 24 במרץ − כריס בוש, כדורסלן אמריקאי 
* 31 במרץ – ג'ק אנטנוף, מוזיקאי אמריקאי 
* 10 באפריל – מנדי מור, שחקנית  וזמרת אמריקאית ממוצא יהודי 
* 18 באפריל – אמריקה פררה, שחקנית ומדבבת אמריקאית 
* 14 במאי – מארק צוקרברג, יזם ואיש עסקים יהודי אמריקני, מייסד הרשת החברתית המקוונת פייסבוק 
* 29 במאי – כרמלו אנתוני, כדורסלן אמריקאי
* 26 ביוני – אוברי פלזה, שחקנית אמריקאית
* 27 ביוני – קלואי קרדשיאן, ידוענית וכוכבת ריאליטי אמריקאית
* 30 ביולי – ג'ינה רודריגז, שחקנית אמריקאית
* 2 באוגוסט – ג'יי. די. ואנס, סנאטור וסגן נשיא ארצות הברית
* 25 באוקטובר – קייטי פרי, זמרת אמריקאית
* 26 באוקטובר – סשה כהן, מחליקה אמריקאית יהודיה. אלופת ארצות הברית בהחלקה אומנותית על הקרח
* 22 בנובמבר – סקרלט ג'והנסון, שחקנית קולנוע וזמרת אמריקאית
* 30 בדצמבר – לברון ג'יימס, כדורסלן אמריקאי ושחקן NBA

## נפטרו
[שמאל|ממוזער|140px|[אנסל אדמס]]
* 14 בינואר – ריי קרוק, ממייסדי רשת מקדונלד'ס (נולד ב-1902) 
* 20 בינואר – ג'וני וייסמילר, שחיין ושחקן קולנוע אמריקאי (נולד ב-1904) 
* 10 בפברואר – דייוויד ואן אריק, מתאבק אמריקאי (נולד ב-1958) 
* 15 בפברואר – אתל מרמן, שחקנית אמריקאית (נולדה ב-1908) 
* 1 באפריל – מרווין גיי, מוזיקאי נשמה ורית'ם אנד בלוז אמריקאי (נולד ב-1939) 
* 22 באפריל – אנסל אדמס, צלם אמריקאי (נולד ב-1902) 
* 23 באפריל – רד גרלנד, מגדולי פסנתרני הג'אז האמריקאים (נולד ב-1923) 
* 16 במאי – אנדי קאופמן, קומיקאי ושחקן אמריקאי (נולד ב-1949) 
* 27 ביולי – ג'יימס מייסון, שחקן אמריקאי (נולד ב-1909) 
* 25 באוגוסט – טרומן קפוטה, סופר ומחזאי אמריקאי (נולד ב-1924) 
* 16 בנובמבר – ליאונרד רוז, צ'לן אמריקאי, (נולד ב-1928) 
* 28 בדצמבר – סם פקינפה, במאי קולנוע אמריקאי (נולד ב-1925)

## קישורים חיצוניים

*
1983 בארצות הברית

**[[1983]] בארצות הברית** הייתה השנה בה חגגה ארצות הברית 207 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

* 1 בינואר – נולד האינטרנט - ARPANET עוברת להשתמש ב-IP 
* 23 במרץ – נשיא ארצות הברית, רונלד רייגן מכריז על "יוזמת ההגנה האסטרטגית" ("מלחמת הכוכבים"), להגנה מפני איומי הגרעין הבליסטיים של ברית המועצות 
* 4 באפריל – שיגור ראשון של מעבורת החלל צ'לנג'ר (משימה STS-6) 
* 13 ביוני – החללית פיוניר 10 הופכת לעצם הראשון תוצרת אדם שעוזב את מערכת השמש 
* 18 באוגוסט – ההוריקן "אלישיה" פוגע בחופי טקסס וגורם למותם של 22 בני אדם ולנזקים בעלות של יותר ממיליארד דולר 
* 23 באוקטובר – בפיגוע התאבדות כפול נהרגים בביירות 241 לוחמים אמריקנים ו-58 צרפתים 
* 2 בנובמבר – נשיא ארצות הברית רונלד רייגן מכריז על יום מרטין לותר קינג 

## נולדו
* 2 בינואר – קייט בוסוורת', שחקנית אמריקאית
* 4 בינואר – ויל ביינום, כדורסלן אמריקאי.
* 25 בינואר – בריאן ארמסטרונג, איש עסקים ומשקיע אמריקאי.
* 27 בפברואר – קייט מארה, שחקנית אמריקאית
* 10 במרץ – קארי אנדרווד, זמרת ופזמונאית קאנטרי אמריקאית.
* 19 ביוני – מאקלמור, ראפר ומוזיקאי אמריקאי
* 4 באוגוסט – גרטה גרוויג, שחקנית, תסריטאית ובמאית קולנוע אמריקאית.
* 20 באוגוסט – אנדרו גארפילד, שחקן קולנוע וטלוויזיה אמריקאי-בריטי ממוצא יהודי
* 9 בספטמבר – זואי קאזאן, תסריטאית ושחקנית אמריקאית
* 21 בספטמבר – מגי גרייס, שחקנית אמריקאית
* 25 בספטמבר – דונלד גלובר, שחקן אמריקאי
* 3 באוקטובר – טסה תומפסון, שחקנית אמריקאית
* 5 באוקטובר – ג'סי אייזנברג, שחקן קולנוע יהודי-אמריקאי
* 10 בנובמבר – מירנדה למברט, זמרת אמריקאית
* 19 בנובמבר – אדם דרייבר, שחקן אמריקאי
* 20 בדצמבר – ג'ונה היל, שחקן קולנוע, מפיק ותסריטאי יהודי-אמריקאי.

## נפטרו
[שמאל|ממוזער|120px|[קארן קרפנטר]]
* 15 בינואר – מאיר לנסקי, מאפיונר אמריקאי-פולני ממוצא יהודי. מראשי המאפיה בניו יורק (נולד ב-1902)
* 26 בינואר – אריה משה אליהו קפלן, רב אורתודוקסי אמריקאי (נולד ב-1935) 
* 4 בפברואר – קארן קרפנטר, סולנית להקת "הקרפנטרס", נפטרה מאנורקסיה (נולדה ב-1950) 
* 8 בפברואר – אלפרד ואלנשטיין, צ'לן ומנצח אמריקאי, (נולד ב-1898) 
* 25 בפברואר – טנסי ויליאמס, מחזאי וסופר אמריקאי (נולד ב-1911) 
* 1 ביולי – בקמיינסטר פולר, ארכיטקט ופילוסוף אמריקאי (נולד ב-1895) 
* 17 באוגוסט – איירה גרשווין, פזמונאי אמריקאי (נולד ב-1896) 

## קישורים חיצוניים

*
1982 בארצות הברית

**[[1982]] בארצות הברית** הייתה השנה בה חגגה ארצות הברית 206 שנה מיום היווסדה.

## הנהגה
* הנשיא: רונלד רייגן (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית)

## אירועים בולטים

* 23 באפריל – ראש עיריית קי וסט בפלורידה מכריז על הקמת רפובליקת קונק, עצמאות העיר מארצות הברית, פותח במלחמה כנגדה, נכנע ומבקש סיוע בינלאומי עקב כיבושה על ידי צבא ארצות הברית.
* 9 ביולי – טיסה 759 של פאן אם (בואינג 727) מתרסק ביישוב קנר שבלואיזיאנה כל 146 הנוסעים על סיפון המטוס נהרגים באסון בנוסף ל-8 אנשים על הקרקע.
* 25 בנובמבר שריפת ענק במיניאפוליס 
* 30 בנובמבר - הזמר מייקל ג'קסון מוציא לשווקים את "Thriller", האלבום הנמכר ביותר בכל הזמנים.
* 7 בדצמבר – צ'ארלס ברוקס ג'וניור הוא האדם הראשון שמוצא להורג בארצות הברית באמצעות זריקת רעל

## נולדו
* 17 בינואר – דוויין וייד, כדורסלן אמריקאי 
* 29 בינואר – אדם למברט, מוזיקאי אמריקאי 
* 24 באפריל – קלי קלרקסון, זמרת אמריקאית, זוכת העונה הראשונה של תוכנית המציאות אמריקן איידול 
* 30 באפריל – קירסטן דנסט, שחקנית ודוגמנית אמריקאית 
* 5 במאי – ונסה ליין, אשתו של קובי בראיינט ודוגמנית 
* 1 ביולי – הילרי ברטון, שחקנית אמריקאית 
* 8 ביולי – סופיה בוש, שחקנית אמריקאית 
* 19 ביולי – ג'ארד פדלקי, שחקן אמריקאי 
* 23 ביולי – פול וסלי, שחקן טלוויזיה אמריקאי 
* 24 ביולי – אליזבת מוס, שחקנית אמריקאית 
* 10 באוגוסט – דבון אאוקי, דוגמנית ושחקנית אמריקנית 
* 17 באוגוסט – מארק סאלינג, שחקן אמריקאי (נפטר ב-2018) 
* 30 באוגוסט – אנדי רודיק, טניסאי מהבכירים בעולם 
* 27 בספטמבר – ליל ויין, זמר וראפר אמריקאי 
* 12 בנובמבר – אן האת'וויי, שחקנית אמריקאית

## נפטרו
[שמאל|ממוזער|120px|[ארתור רובינשטיין]]
* 17 בפברואר – ת'לוניוס מונק, פסנתרן ג'אז אמריקאי (נולד ב-1917) 
* 2 במרץ – פיליפ ק. דיק, סופר מדע בדיוני אמריקאי (נולד ב-1928) 
* 5 במרץ – ג'ון בלושי, שחקן אמריקאי (נולד ב-1949) 
* 6 במרץ – איין ראנד, פילוסופית וסופרת אמריקאית (נולדה ב-1905) 
* 12 באוגוסט – הנרי פונדה, שחקן קולנוע אמריקאי (נולד ב-1905) 
* 23 באוגוסט – סטנפורד מור, ביוכימאי אמריקאי זוכה פרס נובל לכימיה (נולד ב-1913) 
* 20 בדצמבר – ארתור רובינשטיין, פסנתרן אמריקאי (נולד ב-1887)

## קישורים חיצוניים

*
פרס גלובוס הזהב לסרט הטוב ביותר - קומדיה או מוזיקלי

**פרס גלובוס הזהב לסרט הטוב ביותר - קומדיה או מיוזיקל, סרט מוזיקלי** (באנגלית: **Golden Globe Award for Best Motion Picture – Musical or Comedy**), הוא פרס הניתן מטעם איגוד העיתונאים הזרים בהוליווד (HFPA), על הפקה יוצאת מן הכלל לסרט קולנוע מסוגת הקומדיה או המיוזיקל. 

כשנוסד פרס גלובוס הזהב, בשנים הראשונות לפעילותו, הייתה קטגוריה אחת בלבד: הסרט הטוב ביותר. החל מהשנה התשיעית להענקתו, הקטגוריה פוצלה לשתיים: הסרט הטוב ביותר - דרמה והסרט הטוב ביותר - קומדיה או מיוזיקל. ב-1953 שתי הקטגוריות אוחדו שוב באופן חד-פעמי. החל מ-1954 ועד היום, שני הפרסים מוענקים בנפרד וברציפות מדי שנה. ב-1958 פוצלה קטגוריה זו לשניים; **סרט הקומדיה הטוב ביותר** ו**סרט המיוזיקל הטוב ביותר.** ב-1962 הקטגוריות אוחדו שוב.

משנת 1989 עד 2004 התמודדו בקטגוריה הזו שבעה סרטי אנימציה; "בת הים הקטנה" (1989), "אלאדין" (1992), "צעצוע של סיפור" (1995), "מרד התרנגולים" (2000), "שרק" (2001), "מוצאים את נמו" (2003) ו"משפחת סופר-על" (2004). ושלושה זכו; "היפה והחיה" (1991), "מלך האריות" (1994) ו"צעצוע של סיפור 2" (1999). החל מ-2007 ישנה קטגוריה נפרדת לסרטי אנימציה; הסרט הטוב ביותר - הנפשה.

מתוך 64 הסרטים שזכו בפרס עד היום (ינואר 2011), 12 סרטים זכו לאחר מכן גם בפרס אוסקר לסרט הטוב ביותר שהוענק באותה שנה. האחרון מביניהם היה "הארטיסט" (2011).

## זוכים ומועמדים

הערה: הסרט עם הסימן **†** זכה באוסקר
הערה: הסרט עם הסימן ***** היה מועמד לאוסקר


## ראו גם
* פרס אוסקר לסרט הטוב ביותר

## קישורים חיצוניים
* 
* אתר טקס גלובוס הזהב 
* פרס גלובוס הזהב במסד הנתונים IMDb 

## הערות שוליים

קטגוריה:פרס גלובוס הזהב
גלובוס הזהב לסרט הטוב ביותר - קומדיה או מוזיקלי
Lazarus (אלבום)

**Lazarus** הוא אלבום הבכורה של הזמר והראפר טרבי מקוי, שיצא ב-8 ביוני 2010. שם האלבום הוא כשמו האמצעי של מקוי.

מהאלבום יצאו שלושה סינגלים: "Billionaire", "Need You" ו-"We'll Be Alright".

## רשימת שירים

### סינגלים
הסינגל הראשון מהאלבום היה "Billionaire", בו משתתף גם ברונו מארס. השיר נכתב על ידי חברי הסמיזינגטונס, ויצא כסינגל ב-9 במרץ 2010. "Billionaire" הצליח ברחבי העולם והגיע למקום הרביעי במצעד הבילבורד הוט 100 ולשני במצעד הסינגלים הבריטי. הסינגל השני, "Need You", יצא בספטמבר 2010 והשלישי, "We'll Be Alright", יצא באוקטובר באותה השנה.

## קישורים חיצוניים

## הערות שוליים

קטגוריה:אלבומי בכורה מ-2010
קטגוריה:אלבומי רוק אלטרנטיבי
קטגוריה:אלבומי חברת אטלנטיק רקורדס
גבנון (גאולוגיה)

ממוזער|שמאל|350px|גופי חדירה ותופעות במחדרים: A – בתולית; B – דייק; C – לקולית; D – פגמטיט; E – סיל; F – הר געש שכבתי; 1 – מחדר חדש חוצה מחדר ישן; 2 – קסנולית; 3 – התמרת מגע; 4 – התרוממות שכבות סלעי סביבה כתוצאה מלקולית
**גבנון** הוא מחדר פלוטוני קטן שקוטרו מגיע לכמה עשרות מטרים. גבנונים הם גופי חדירה בלתי-תואמים, כלומר: המאגמה היוצרת אותם קוטעת שכבות של סלעי סביבה וחודרת בניצב להן או בזוויות אלכסוניות שונות.

גבנונים דומים לבתוליתים אך קטנים מהם בשיעור ניכר. הם נוצרים כאשר מאגמה חודרת לסלעי סביבה ומתגבשת בתוכם.
ממוזער|גבנון בעמק הגבנונים במכתש רמון, בצמוד לכביש 40.
במכתש רמון קיימים גבנונים, ב"עמק הגבנונים" שלמרגלות הר גוונים. אלה חדרו לסלעי המשקע מהטריאס והתגבשו לסלעי קוורץ-סיאניט - סיאניט בעל תכולת קוורץ גבוהה.

## ראו גם
*גאולוגיה - מונחים
*מחדר פלוטוני
*מאגמה

## לקריאה נוספת
*פרופסור משה ברור, "גבנון", **לקסיקון גאוגרפי**, (עמ' 5), הוצאת יבנה, תשס"א
*

## הערות שוליים

קטגוריה:פטרולוגיה
קטגוריה:וולקנולוגיה
קטגוריה:סלעי יסוד
קטגוריה:סלעים פלוטוניים
קטגוריה:גופי חדירה פלוטוניים
ברנדויין

**ברנדויין** הוא שם משפחה אשכנזי ממקור גרמני, שפירושו יין שרף.

קטגוריה:שמות משפחה אשכנזיים
דוידוביץ

**דוידוביץ** או **דוידוביץ**' (Давидович) הוא שם משפחה שבמקורו ברוסית ומשמעותו **בן דָוִד**. 

קטגוריה:שמות משפחה 
קטגוריה:שמות משפחה אשכנזיים
קטגוריה:שמות משפחה המבוססים על השם דוד
הרטס

**הרטס** (באנגלית: **Hurts**) הוא צמד סינת'-פופ אנגלי שיוסד בשנת 2009. בהרכב שר תיאו הוצ'קרפט ובסינתיסייזר ובגיטרה מנגן אדם אנדרסון.

## היסטוריה
### Happiness
ב-6 בספטמבר 2010 הוציא הצמד את אלבום הבכורה "Happiness". מהאלבום יצאו ארבעה סינגלים: "Better Than Love", "Wonderful Life", "Stay" ו-"Sunday".

הסינגל הראשון, "Better Than Love", קדם ליציאת האלבום, ויצא ב-23 במאי 2010, והגיע למקום החמישים במצעד הסינגלים הבריטי של חברת המצעדים הרשמית, ולשישי במצעד שירי הדאנס של החברה. אחריו יצא הסינגל "Wonderful Life". "Wonderful Life" הצליח ברחבי אירופה, ואף הגיע למקום הראשון במצעד הפולני, והגיע למעמד של פלטינה בגרמניה. הסינגל השלישי, "Stay", יצא בנובמבר ובפברואר תוכנן לצאת סינגל נוסף מהאלבום: "Sunday".

בדצמבר 2010 הוציא הצמד לקראת חג המולד את השיר "All I Want For Christmas Is New Year's Day".

### Exile
ב-14 בדצמבר 2012 הכריז הצמד על אלבומם החדש "Exile" שתוכנן לצאת במרץ 2013, והיה זמין לרכישה מוקדמת בiTunes. הסינגל "Miracle" של האלבום שודר לראשונה ברשת הרדיו הבריטית BBC ב-4 בינואר 2013, וב-19 במרץ 2013 יצא האלבום רשמית.

## דיסקוגרפיה
### אלבומי אולפן
* 2010: *Happiness*
* 2013: *Exile*
* 2015: *Surrender*

## קישורים חיצוניים

* 

* 
* 
* 

## הערות שוליים

קטגוריה:להקות בריטיות
קטגוריה:להקות סינת'-פופ
קטגוריה:להקות שהוקמו בשנת 2009
יהודה צבי ברנדויין (הראשון)

רבי **יהודה צבי ברנדויין** (תק"ם, 1780 – תר"ד, 1844) היה מייסד חסידות סטרטין.

## תולדותיו
נולד בזוואלוב לרב שמואל זנוויל ברנדויין. אביו למד אצל המגיד ממזריטש, ואחר כך התקרב לרבי אורי מסטרליסק ("השרף"). לימים גם הוא עצמו דבק בו ונעשה תלמידו המובהק.

לאחר פטירת רבי אורי מסטרליסק, בכ"ג באלול תקפ"ו, עברה ההנהגה לבנו רבי שלמה, אולם כעבור מספר חודשים נפטר הבן והנהגת החסידות עברה לרבי יהודה צבי ברנדויין. הוא התיישב בעיירה סטרטין שבגליציה ונודע כבעל מופת ופועל ישועות. שמונה עשרה שנה הנהיג עדה גדולה שמנתה אלפי חסידים. צדיקי דורו הפליגו בשבחו, רבי חיים מצאנז כתב עליו ועל בנו רבי אברהם:

היה בקי ברפואה טבעית ועל טבעית ואף חיבר "קונטרס רפואות וסגולות" שהודפס על ידי צאצאיו.

יורשו בהנהגת האדמו"רות של שושלת סטרטין הוא בנו, רבי אברהם ברנדויין. בניו האחרים היו רבי חיים שנפטר בצעירותו בחיי אביו, רבי אליעזר מאזיפולי ורבי שמואל זנוויל. בתו הייתה רייזל, אשת רבי חיים קרייטנר.

## ספריו
* **שארית יהודה**
* **דגל מחנה יהודה** – שני הספרים יצאו לאור על ידי נכדו הרב אליעזר ברנדויין בלמברג לפני מלחמת העולם הראשונה.
* **קונטרס רפואות וסגולות**

## הערות שוליים

קטגוריה:אדמו"רי סטרטין
יהודה צבי
קטגוריה:רבנים גליציאנים
יום האחדות הגרמנית

**יום האחדות הגרמנית** (בגרמנית: **Tag der Deutschen Einheit**) הוא חגה הלאומי של גרמניה, שנחגג מדי שנה ב־3 באוקטובר כחג ציבורי. יום זה מנציח את יום השנה לאיחוד גרמניה מחדש בשנת 1990.

בחירה אלטרנטיבית ליום זה הייתה יום נפילת חומת ברלין, ה־9 בנובמבר 1989, החופף ליום השנה של מהפכת נובמבר ב־1918 ולתבוסתו של היטלר בפוטש במרתף הבירה. נפילת החומה הייתה אירוע המסמל יותר מכל את נפילת המשטרים הקומוניסטיים באותן שנים, את האיחוד וחזרת ברלין המאוחדת להיות בירתה של גרמניה. עם זאת, בתשעה בנובמבר מציינים גם את ליל הבדולח, הטבח הראשון בקנה מידה גדול ביהודים בידי הנאצים, כך שבחירתו הייתה בלתי הולמת. לפיכך, נבחר יום האיחוד הרשמי שהתרחש ב־3 באוקטובר.

לפני איחוד גרמניה מחדש, יום האחדות הגרמנית בגרמניה המערבית היה ה־17 ביוני לזכר המרד המזרח-גרמני הכושל נגד הממשלה הסטאליניסטית. המרד דוכא בסיוע ברית המועצות; המספר המדויק של ההרוגים אינו ידוע, אך מוערך כגבוה מ־100. בגרמניה המזרחית, החג הלאומי נחוג ב־7 באוקטובר, "יום הרפובליקה" (Tag der Republik), לזכר ייסוד הרפובליקה הדמוקרטית של גרמניה (גרמניה המזרחית) בשנת 1949.
250px|שמאל|ממוזער

## חגיגות
יום האחדות הגרמנית נחגג מדי שנה בטקס רשמי ובפסטיבל אזרחי (Bürgerfest – בירגרפסט) הנערך בעיר כלשהי. החגיגות נערכות מדי שנה בחסות המדינה הגרמנית שעומדת בראשות הבונדסראט (המועצה הפדרלית) באותה שנה.

מסיבה גדולה נערכת באזור הרייכסטאג, בליווי מוזיקה וריקודים, כשהדגש הוא על אירועים וחגיגות אזרחיות ולא על אירועים ממלכתיים ומצעדים.

בנוסף, חגיגות שונות מתקיימות בברלין, בעיקר ברחוב 17 ביוני ובשער ברנדנבורג. פסטיבל הבירה "אוקטוברפסט" במינכן, שבעבר הסתיים ב-1 באוקטובר, נמשך כיום עד 3 באוקטובר כאשר יום ראשון בשבוע חל ביום הראשון או השני של אוקטובר.

## קישורים חיצוניים

## הערות שוליים

קטגוריה:גרמניה: תרבות
קטגוריה:חגים ומועדים
קטגוריה:אירועים בחודש אוקטובר
קטגוריה:חגים ומועדים לאומיים
קטגוריה:איחוד גרמניה מחדש
דניאל שוורץ

**דניאל שוורץ** (נולד ב-1952) הוא פרופסור אמריטוס בחוג להיסטוריה של עם ישראל ויהדות זמננו באוניברסיטה העברית בירושלים.

## ביוגרפיה
שוורץ נולד בארצות הברית. והחל את לימודיו האקדמיים בשנת 1968, עת החל לקחת קורסים במכללה העברית בבולטימור. בשנת 1971-1970 למד באוניברסיטת מרילנד בתוכנית מצטיינים בהיסטוריה. בשנת 1971 עלה לישראל, ובה סיים תואר ראשון בהיסטוריה והיסטוריה יהודית באוניברסיטה העברית בירושלים, והמשיך לתואר שני ולדוקטורט בהיסטוריה יהודית, בהנחייתו של מנחם שטרן. סיים את הדוקטורט בשנת 1980. עם סיום לימודיו התמנה למרצה בחוג להיסטוריה של עם ישראל באוניברסיטה העברית, ובשנים 1994-1992 היה ראש החוג. בשנת 1995 התמנה לפרופסור.

בשנת 2022 פרש לגמלאות.

## מחקר
שוורץ עוסק במחקר תקופת הבית השני. בין השאר, הוא עוסק בניתוח דרך סידורו של יוסף בן מתתיהו את ספריו ובהתאם לכך מציע תובנות חדשות על הכרונולוגיה וההיסטוריה של התקופה. כך למשל, בהתאם לניתוח סדר האירועים ב"קדמוניות היהודים" על תקופתו של פונטיוס פילאטוס, הוא מציע להקדים את תחילת כהונתו לשנת 19, במקום שנת 26, המקובלת בקרב החוקרים.

## עמדות
שוורץ משתייך לציבור הדתי לאומי, ומתבטא לעיתים בנושאים העומדים על הפרק. הוא כתב מאמר המזהיר מפני התפשטות צדוקיות בציבור הדתי לאומי בייחוס קדושה לארץ ישראל והתייחסות רבה מדי לייחוס. כמו כן יצא נגד הדרישה להקל בגיור עולים לא-יהודים, וקרא במקום זאת ליחס שוויוני כלפי לא-יהודים כחלק מהישראליות.

## ספריו
*אגריפס הראשון: מלך יהודה האחרון, מרכז זלמן שזר לתולדות ישראל, ירושלים 1987.
'''ספרים שתרגם:
*ספר מקבים ב', מבוא, תרגום, פירוש - דניאל שוורץ, ירושלים: יד יצחק בן-צבי, 2004.
*דניאל שוורץ, חיי יוסף / פלאוויוס יוספוס (יוסף בן מתתיהו), מבוא, תרגום, פירוש, ירושלים: הוצאת יד יצחק בן צבי, 2007.

## פרסים והוקרה

* 2024 פרס לנדאו בתחום היסטוריה של עם ישראל

## קישורים חיצוניים

* Schwartz, Daniel R, The Hebrew University of Jerusalem

## הערות שוליים

קטגוריה:היסטוריונים ישראלים
קטגוריה:חוקרי תקופת הבית השני
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: היסטוריה של עם ישראל ויהדות זמננו
קטגוריה:מתרגמים ישראלים
קטגוריה:מתרגמים מיוונית לעברית
קטגוריה:זוכי פרס לנדאו למדעים ולמחקר
קטגוריה:ישראלים שנולדו ב-1952
יוסף הורוביץ

**יוסף הורוביץ** (**Josef Horovitz**; 26 ביולי 1874, תרל"ד, לַאוּאֶנְבורג, פומרניה, גרמניה – 5 בפברואר 1931, תרצ"א, פרנקפורט) היה פילולוג ומזרחן יהודי-גרמני נודע, חוקר האסלאם.

## תולדות חייו ומחקריו

הורוביץ נולד בעיר לַאוּאֶנְבורג בפומרניה שבגרמניה (כיום לֶמְבּוֹרְק (Lębork) בפולין), בנו של הרב מרקוס הורוביץ (1844–1910), למד באוניברסיטת ברלין אצל אדוארד זכאו (Sachau), ובשנת 1902 התמנה שם לדוֹצֵנְט.

בין השנים 1907–1915 שהה בהודו ולימד ערבית באוניברסיטה המוסלמית של עליגרה (Muhammedan Anglo-Oriental College, MAO College). בתקופת שהותו שם עסק בין 1909 ל-1912 במיון אוסף האפיגרפיות ההינדו-מוסלמיות, ופרסם ספר שסיכם את מחקרו.

בשנת 1914 התמנה לפרופסור לבלשנות שמית בסמינר למזרחנות של אוניברסיטת פרנקפורט ועבד בו עם שובו לגרמניה ועד מותו. עם הקמת האוניברסיטה העברית בירושלים היה חבר בחבר נאמניה, ייסד בה את המכון למדעי המזרח והיה מנהלו הראשון.

מחקריו התמקדו בספרות ערבית היסטורית, והוא פרסם קונקורדנציה של שירה ערבית. עבודתו המרכזית הייתה ביאור הקוראן – מלאכה שלא השלים עד מותו. בין פרסומיו: ניתוח שפתו של הנביא מוחמד, ניתוח היחסים בין היהדות לאסלאם, ובשנת 1928 עבודת מחקר היסטורית על הודו מתקופת שושלת דלהי ועד השלטון הבריטי על המדינה ועלייתו של מהטמה גנדי.

במחקרו "Jewish Proper Names and Derivatives in the Koran", ניתח הורוביץ כיצד שמות מהמקורות היהודיים שולבו בקוראן. לדוגמה, שמות כמו משה (מוסא), אברהם (איברהים) ויעקב (יאקוב) עברו התאמות פונטיות לשפה הערבית. הורוביץ הדגיש שהבנת השמות הללו חיונית להבנת ההשפעות התרבותיות והדתיות של היהדות על האסלאם. המחקר מצביע על כך ששמות יהודיים שהופיעו בקוראן מעידים על קשרים היסטוריים ותרבותיים עמוקים בין שתי הדתות.

בנוסף, בספרו "Das koranische Paradies" (גן-העדן בקוראן), הורוביץ מנתח את תפיסת גן-העדן בקוראן ומשווה אותה למסורות דתיות אחרות, במיוחד יהודיות ונוצריות. המחקר מדגיש על ההשפעות ההדדיות בין התרבויות ומציע תובנות חדשות על הקשרים בין האסלאם לדתות אחרות.

נפטר בפרנקפורט בראשית שנת 1931, בגיל 56. נקבר בבית הקברות היהודי החדש ברח' אקנהיימר (Eckenheimer Landstraße) שבצפון העיר.

ארכיונו מופקד במחלקת הארכיונים בספרייה הלאומית בירושלים.

## לקריאה נוספת
* ולטר יוסף פישל, **ביבליוגרפיה של חבורי יוסף הורוביץ ז"ל**, ירושלים: חברה להוצאת ספרים על יד האוניברסיטה העברית, תרצ"א.
* שלמה דב גויטיין, ולטר יוסף פישל, **יוסף הורוביץ ז"ל (תרל"ד-תרצ"א)**, ירושלים: חברה להוצאת ספרים על יד האוניברסיטה העברית, תרצ"ב-1932.
* עמית לוי, **מזרח חדש: מאוריינטליזם גרמני למזרחנות ישראלית,** ירושלים: הוצאת מאגנס, 2024.

## קישורים חיצוניים

* 
* 
* כתביו של יוסף הורוביץ, ב-Open Library
* 

## הערות שוליים

קטגוריה:פילולוגים גרמנים
קטגוריה:מזרחנים יהודים גרמנים
קטגוריה:פילולוגים יהודים
קטגוריה:חוקרי אסלאם
קטגוריה:בלשנים ולשונאים יהודים גרמנים
קטגוריה:סגל האוניברסיטה העברית בירושלים: שפה וספרות ערבית
קטגוריה:ראשוני האוניברסיטה העברית בירושלים
קטגוריה:בלשנים ולשונאים שמיים
קטגוריה:סגל אוניברסיטת גתה בפרנקפורט
קטגוריה:חוקרי אסלאם יהודים
קטגוריה:ילידי 1874
קטגוריה:גרמנים שנפטרו ב-1931
אם פיפל

**אם פיפל** (אנגלית: **M People**) היא להקת דאנס בריטית ממנצ'סטר שידעה הצלחה לאורך שנות התשעים. שמה נגזר מהאות הראשונה בשמו של מייק פיקרינג, המייסד. תחילה תכננו חברי ההרכב להכין רשימה של סולנים שונים לכל שיר, אולם אז התגלתה הת'ר סמול והפכה לזמרת הראשית של הלהקה.

הצלחה ראשונה מסוימת של אם פיפל הייתה בסצנת מועדוני הלילה במנצ'סטר, שם פיקרינג שימש כדי ג'יי, ואולם ההגעה המשמעותית לתודעה העולמית ארעה ב-1993 עם הלהיט "One Night in Heaven" ("לילה אחד בגן עדן") שהגיע למקום גבוה במצעד הבריטי ולמקום ראשון במצעד הבילבורד האמריקני בשנה העוקבת; ועם "Moving on Up" ("מתקדמים"), ששובץ כפסקול במספר סרטים (בהם "ללכת עד הסוף", 1997) והיה ללהיטה הגדול ביותר של הלהקה. האלבום "Elegant Slumming", שהכיל את שני השירים האלה, נכנס למקום השני במצעד הבריטי עת יצא ב-1993, וב-1994 זיכה את הלהקה בפרס מרקיורי.

בשנים 1994 ו-1995 זכתה אם פיפל בטקס פרסי המוזיקה הבריטית בקטגוריית הרכב הדאנס הבריטי הטוב ביותר, עבור האלבום "Bizarre Fruit" ("פרי מוזר"), ששהה בעשירייה הפותחת של מצעד האלבומים למשך ארבעה חודשים עד 1996. ראויים לציון מהתקליט הם השירים "Open Your Heart" ("פתח את לבך") ו-"Search for the Hero" ("חפש את הגיבור") ששימש בקמפיין הפרסום של פיג'ו 406. בטקס של שנת 1995 ביצעה הלהקה שיר לצד סטינג.

באותה שנה פנו אם פיפל לסיבוב הופעות עולמי, ובארצות הברית הגיעו שיריהם חמש פעמים לחמישייה הפותחת של מצעד הדאנס. האלבום "Bizarre Fruit II" ("פרי מוזר 2"), שכלל רמיקסים - ושאותו קידמו במסעם, היה לאחד מרבי-המכר של העשור. לאורך קיץ 1996 הם ערכו מספר מופעי-חוצות, שבראשם הופעה באולד טראפורד עבור ה-BBC, בה נחוגה אליפות יורו 1996, כשלצד אם פיפל אמנים רבים ובהם מאדנס וסימפלי רד.

בסתיו 1997 יצא התקליט "Fresco" והגיע למקום השני במצעד האלבומים הבריטי, כשהוא ממשיך ומוכר מעל מיליון עותקים - אלבום פלטינה. הסינגלים מהאלבום הפכו את הלהקה לאחת מיוצרות-הלהיטים העקביות ביותר של שנות ה-90 הן במכירות והן בהשמעה רדיופונית. בשנה שלאחר מכן יצא "The Best of M People" ("הטוב ביותר של אם פיפל"), אלבום אוסף שבו גם שלושה שירים חדשים. הוא מכר 1.75 מיליון עותקים והגיע למקום השני.

## דיסקוגרפיה
* 1991 - Northern Soul
* 1993 - Elegant Slumming
* 1994 - Bizarre Fruit
* 1995 - Bizarre Fruit II
* 1997 - Fresco
* 1998 - The Best of M People
* 1999 - Testify
* 2005 - Ultimate Collection
* 2005 - Ultimate Collection: The Remixes

## קישורים חיצוניים

* 

קטגוריה:זוכי פרס מרקיורי
קטגוריה:אמני מוזיקה אלקטרונית בריטים
קטגוריה:זוכי פרס המוזיקה הבריטית
לוסנה

**לוסנה** (בספרדית: **Lucena**; בספרות התורנית מכונה **אליסנה**) היא עיר בדרום ספרד, במחוז קורדובה, באנדלוסיה, 60 ק"מ דרומית מזרחית לקורדובה. אוכלוסיית לוסנה מונה כ-42,000 תושבים והיא העיר השנייה בגודלה במחוז אחרי בירת המחוז, קורדובה.

## היסטוריה

הפילוסוף המוסלמי אבן רושד הוגלה בשנת 1195 לעיר לתקופת זמן קצרה בשל פרשנותו לכתבי אריסטו שסתרו לדעת שלטון ח'ליפות אלמוחד את כתבי הקודש.

## הקהילה היהודית
לוסנה הייתה עיר יהודית שצמחה מתוך אחת המושבות שבנו הגולים היהודים שהוגלו מאזור ירושלים ובית לחם על ידי טיטוס קיסר רומא, בתקופת בית המקדש השני.

העיר נקראה במקור **אליאוסנה** (Eliossana או Eli Ossana) וייתכן ששמה הוא שיבוש של המילים "אלי הושע-נא" בעברית.

רוב רובם של תושבי העיר היו יהודים עוד מהמאה התשיעית, והם כינוה "פנינת ספרד", או עיר החכמה והשירה. בתוך חומות העיר חיו רק תושבים יהודים, והם התפרנסו מזיתים, כרמים, וממסחר. באמצע המאה התשיעית התגורר באליסנה רב אלעזר בר שמואל אלוף, החכם התלמודי הראשון הידוע בספרד.

בדור הראשון של הראשונים רבי יצחק אבן גיאת, פוסק פייטן ומפרש המקרא, שימש כראש ישיבת אליסנה. עם תלמידיו הנודעים נמנים בנו רבי יהודה אבן גיאת, רבי משה אבן עזרא, רבי יוסף אבן צדיק, ורבי יוסף אבן סהל.

הרי"ף, בעקבות רדיפה בעיר הקודמת שבה התגורר, ברח לקורדובה ומשם עבר לאליסנה, בה שימש כראש הישיבה אחר פטירת רבי יצחק אבן גיאת, ובה שהה עד יום מותו. עם תלמידיו נמנים רבי יהודה הלוי ורבי יוסף אבן מיגאש, ששימש ראש הישיבה אחריו.

בגירוש ספרד התפזרו תושבי העיירה למדינות צפון אפריקה ומדינות אירופה, וחלקם חזרו לארץ ישראל.

בית הקברות היהודי של העיר לוסנה נתגלה בשנת 2006 בעת עבודות לצורך סלילת כביש. הוא זוהה כבית הקברות היהודי על ידי צורת הקבורה היהודית, וגיל העצמות שהתגלו בקברים שהתאים לתקופה בה חיו באזור יהודים המאה האחת עשרה. מתוך כ-300 קברים נמצאו כ-170 גופות שהוצאו מקבורתם. בבית קברות זה נקברו ככל הנראה גם חכמי לוסנה ובניהם הרי"ף.

לא שרדה אף מצבה מבית הקברות (למעט שתי מצבות) בעקבות ההיתר של ממשלת ספרד להשתמש במצבות בתי קברות יהודים לצורכי בנייה.

הסופר מואיז בן הראש מתאר את תהפוכות הפרק היהודי בקורות העיר, ברומן ההיסטורי פרי עטו "לוסנה".

## ראו גם

* תור הזהב של יהדות ספרד

## קישורים חיצוניים

* 
* 
* 

## הערות שוליים

קטגוריה:אנדלוסיה: ערים
מדד בישופ

**מדד בישופ** (באנגלית: **Bishop score**) הוא מדד רפואי המשמש להערכת מצב האגן לצורך החלטה האם ליילד את העובר. 

מדד בישופ כולל חמישה פרמטרים, כאשר כל אחד מהפרמטרים יכול לקבל בין 0 ל-3 נקודות. ניקוד כולל של מעל 6 נקודות מצביע על הסתברות גבוהה ללידה ללא צורך בהשראת לידה. ניקוד של פחות מ-3 נקודות מצביע על צוואר לא בשל ולעיתים מצריך השראת לידה. 

קטגוריה:היריון ולידה
קטגוריה:לידה
קנדיס קיין

**קנדיס קיין** (באנגלית: **Candis Cayne**, נולדה בשם ברנדן מקדניאל במאווי שבהוואי, ארצות הברית, 29 באוגוסט 1971) היא שחקנית ואמנית מיצגים אמריקאית.

קיין, אשר היא טרנסקסואלית הייתה דמות מוכרת בתרבות מועדוני הלילה של ניו יורק בשנות ה-90, והיא הפכה למוּכרת בארצות הברית לאחר שגילמה דמות של טרנסג'דרית בסדרה "Dirty Sexy Money" של רשת ABC. התפקיד הפך אותה לשחקנית הטרנסג'נדרית הראשונה שגילמה דמות כזו בפריים טיים בארצות הברית.

## ביוגרפיה
קיין נולדה כזכר בשם ברנדן מקדניאל. היא ואחיה התאום דילן חיו עם הוריהם במאווי שבהוואי, שם לימדו ההורים חינוך ולדורף והמשפחה התגוררה בקמפוס. קנדיס סיימה את לימודיה בבית ספר מקומי במחוז מאווי בשנת 1989, ולאחר מכן עברה להתגורר בלוס אנג'לס, שם למדה משחק.

קיין עברה לניו יורק בתחילת שנות התשעים וצברה מוניטין בתור כוריאוגרפית ומלכת דראג. לדבריה, באותה תקופה היא "לא ידעה בכלל מה זה טרנסקסואליות" עד שעברה לשם, וכשלוש שנים לאחר שחיה שם, הבינה שהמונח מתאר את מה שחשה כלפי זהותה המגדרית. היא הופיעה באותה התקופה במועדונים שונים לגייז ואף השתתפה בפסטיבל הדראג ויגסטוק. בשנת 1995 היא השתתפה בסרט קדילאק של סופשבוע, שם גם עשתה את הכוריאוגרפיה. בנוסף, היא השתתפה בווידאו קליפ של רופול. כשנה לאחר מכן החלה בתהליכי התאמה מגדרית.

בשנת 1998 השתתפה קיין בסרט "Mob Queen". בשנת 2001 זכתה במקום הראשון בתחרות היופי לטרנסג'נדרים "מיס קונטיננטל". ב-2007 שיתפה פעולה פעם נוספת עם רופול, בסרטו "Starrbooty". בשנים 2007 ו-2008 גילמה קיין את דמותה של כרמליטה ריינר לצד ויליאם בולדווין בסדרה "Dirty Sexy Money" של רשת ABC. היא הייתה השחקנית הטרנסג'נדרית הראשונה שגילמה דמות קבועה של טרנסג'דרית בפריים טיים בארצות הברית. בהמשך גילמה קיין דמות טרנסג'נדרית נוספת קבועה, בשם אלקסיס סטון, בעונה השישית של הסדרה ניפ טאק. ב-2013 שיחקה בסרט "ראש מת'" לצד תיאו רוסי.

קנדיס פעילה למען זכויות להט"ב, בעיקר במסגרת הליגה ההומו-לסבית נגד השמצה. בשנת 2010 היא הנחתה את טקס פרסי הליגה המתקיים מדי שנה. היא מתגוררת בלוס אנג'לס ולצד משחקה בקולנוע וטלוויזיה היא עורכת הופעות קברט.

## קישורים חיצוניים

* 

## הערות שוליים

קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:להט"בים אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1971
קטגוריה:אמריקאיות שנולדו ב-1971
בורלסק (סרט)

**בורלסק** (באנגלית: **Burlesque**) הוא סרט מוזיקלי אמריקאי משנת 2010 בבימויו של סטיב אנטין, אודות נערה צעירה שמגיעה ללוס אנג'לס במטרה להגשים את חלומה כזמרת. בסרט גם משחקות בתפקיד ראשי כריסטינה אגילרה ושר. הסרט זכה לביקורות מעורבות והיה מועמד לשלושה פרסי גלובוס הזהב.

הסרט יצא בארצות הברית ב-24 בנובמבר 2010, וב-17 בדצמבר 2010 ברחבי בריטניה. בישראל הסרט יצא ב-3 בפברואר 2011.

## עלילה
אלי רוז (כריסטינה אגילרה) היא נערה מעיירה קטנה באיווה. לאחר שמנהל עבודתה לא משלם לה משכורת כמה חודשים אלי מחליטה לעזוב ללוס אנג'לס ששם בהתחלה היא לא מצליחה למצוא עבודה. לאחר זמן מה היא מגיעה למועדון בורלסק, בו מופיעות זמרות ורקדניות עם פלייבק. אלי מתחננת בפני מנהלת המועדון, טס (שר), שתקבל אותה למועדון. בהתחלה טס מסרבת, אך כשצצות בעיות עם זמרת המועדון, ניקי (קריסטן בל), היא מחליפה אותה באליס. ניקי מחליטה להתנקם באליס ובאמצע ההופעה היא מנתקת את החשמל. אך אליס מתחילה לשיר ללא פלייבק והיא מצליחה להפתיע את הקהל. ובעקבות כך טס מחליטה להקים מופע עם אליס. בהמשך המועדון נקלע לקשיים כלכליים ואליס עוזרת לטס להתגבר עליהם.

## צוות שחקנים
* כריסטינה אגילרה - אליס רוז
* שר - טס
* אריק דיין - מרקוס גרבר
* קאם ג'יגנדה - ג'ק
* ג'וליאן האף - ג'ורג'יה
* אלן קאמינג - אלקסיס
* פיטר גלאגר - וינסנט סקאלי
* קריסטן בל - ניקי
* סטנלי טוצ'י - שון
* דיאנה אגרון - נטלי
* מייקל לנדס - גרג

## ביקורות והכנסות
הסרט זכה לביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 37% טריות. למרות זאת, העיתון "The Hollywood Reporter" נתן לסרט ציון חיובי והחמיא לכריסטינה אגילרה ולשר על הופעתן בסרט.

בשבוע הראשון לצאתו הסרט הכניס כ-17.6 מיליון דולר, מה שדירג אותו כסרט הרביעי המכניס ביותר אחרי "הארי פוטר ואוצרות המוות", "פלונטר" ו"מגה-מוח". נכון ל-23 בינואר הסרט הכניס כ-$39,440,655 רק בארצות הברית וכ-$49,792,529 בחוץ לארץ, סך הכל זה מסתכם ב-$89,233,184 כלל עולמי.

## פסקול
ב-19 בנובמבר 2010, יצא הפסקול הרשמי של הסרט שנקרא "", בו השתתפו הזמרות כריסטינה אגילרה ושר.

## פרסים ומועמדויות
* מועמדות לפרס גלובוס הזהב לסרט הטוב ביותר - קומדיה או מוזיקלי
* **זכייה** בפרס גלובוס הזהב לשיר הנושא הטוב ביותר ("You Haven't Seen the Last of Me" בביצועה של שר)
* מועמדות לפרס גלובוס הזהב לשיר הנושא הטוב ביותר ("Bound to You" בביצועה של כריסטינה אגילרה)
* מועמדות לפרס ראזי לשחקנית המשנה הגרועה ביותר (שר)

## קישורים חיצוניים
* 

* 
* 
* 
קטגוריה:ערכים שבהם תבנית בריטניקה אינה מתאימה
קטגוריה:סרטי 2010
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטי להט"ב מוזיקליים
קטגוריה:סרטי קומדיה
קטגוריה:סרטים מוזיקליים
קטגוריה:סרטים רומנטיים
קטגוריה:סרטים על זמרות
קטגוריה:סרטי ריקודים
קטגוריה:סרטי דרמה רומנטית אמריקאיים
התאחדות הכדורגל של מחוז שפילד והאלאמשייר

**התאחדות הכדורגל של שפילד** הוקמה בעיר שפילד שבאנגליה בשנת 1867 והייתה התאחדות הכדורגל הראשונה באנגליה. התאחדות הכדורגל הייתה מבוססת על חוקי שפילד, שהם חוקי היסוד הראשונים של הכדורגל. התאחדות הכדורגל של שפילד השתמשה בחוקי שפילד עד לשנת 1878, בה התמזגה עם התאחדות הכדורגל האנגלית. התאחדות הכדורגל כללה כמה ממועדוני הכדורגל הראשונים בעולם ובהם שפילד יונייטד והאלאם יונייטד. הקבוצות שהשתתפו בליגה המחוזית השתתפו גם בגביע של שפילד, שהוא אחד משלושת הגביעים הוותיקים ביותר שעדיין פעילים.

## קישורים חיצוניים

* 
* אתר ההתאחדות

קטגוריה:אנגליה: כדורגל
שפילד
קטגוריה:שפילד: כדורגל
קתרין מק'קורמק

**קתרין מק'קורמק** (באנגלית: **Catherine McCormack**; נולדה ב-3 באפריל 1972) היא שחקנית קולנוע ותיאטרון אנגלייה. מק'קורמק התפרסמה בתור מרון אשתו של ויליאם וולאס בסרט "לב אמיץ", בתור אליזבת' הנלי בסרט " בסרט משחק ריגול" ובתור גרטה שורדר בסרט "צילו של הערפד".

## ביוגרפיה
מק'קורמק חצי אירית קתולית במוצאה נולדה בעיירה אלטון שבמחוז המפשייר. אמה נפטרה ממחלה קשה כאשר הייתה בת שש והיא גדלה לצד אביה ואחיה סטיבן.
למדה בבית ספר למשחק מהיוקרתיים ביותר בממלכה שבאוקספורד.

לאחר תפקיד בכורה לא מוצלח בסרט "טעון" התפרסמה מק'קורמק בתפקיד משני בדרמה התקופתית "לב אמיץ" בה היא גילמה את מרון אשתו של המושיע הסקוטי ויליאם וולאס (מל גיבסון) שנרצחת על ידי חייליו של מלך אנגליה אדוארד הראשון.
הרצח שלה בתחילתה של העלילה הוא הגורם המרכזי למרד הסקוטי בניצוחו של ויליאם וולאס בכיבוש האנגלי.
ב-1998 גילמה את המשוררת האיטלקייה החושנית ורוניקה פרנקו בדרמה הביוגרפית "יופי מסוכן".
כמו כן שיחקה בדרמה "רוקדים בלונאסה" בתור כריסטינה אחותה הרומנטיקאית והבודדה של קייט מונדי (מריל סטריפ).

תפקידה השני המפורסם ביותר של מק'קורמק היה בתור השחקנית הגרמנייה גרטה שורדר בדרמת האימה הקומית "צילו של ערפד" על עשיית סרט הערפדים המפורסם ביותר בכל הזמנים "נוספראטו".
שיחקה גם במותחן של קתרין ביגלו "גלים מן העבר" את העיתונאית ג'ין ג'ניס הנוסעת עם בעלה טומאס (שון פן) לאיי המים הרדודים כדי לחקור רצח של שתי נשים במאה ה-19.
שיחקה ב-2001 במותחני הריגול המצליחים "משחק ריגול" של טוני סקוט בתור אליזבת הנלי אישה אנגלייה הכלואה בכלא שמור בסין ו"החייט מפנמה" שם גילמה את פרנצ'סקה דין.
ב-2005 הופיעה לצידם של אדוארד ברנס ובן קינגסלי במותחן הפעולה העתידני "אפקט הרעם" בתור סוניה רד ממציאת טכנולוגיית המסע בזמן.
ב-2007 השתתפה בסרט האימה "28 שבועות אחרי", סרט ההמשך למותחן האימה המצליח של דני בויל מ-2002.

## פילמוגרפיה נבחרת
* לב אמיץ (1995)
* נשים בעורף (1998)
* יופי מסוכן (1998)
* רוקדים בלונאסה (1998)
*בעלי החוב (1999)
* שנת האהבה הזו (1999)
* צילו של הערפד (2000)
* גלים מן העבר (2000)
* החייט של פנמה (2001)
* משחקי ריגול (2001)
* *A Rumor of Angels* (2002)
* אפקט הרעם (2005)
* ירח וכוכבים (2007)
* 28 שבועות אחרי (2007)
* סיבות לא טבעיות (2008)
*the journey (2016)
*הבטחה עם שחר (2017)
* שיר השמות (2019)
* השנה שלי באוקספורד (2025)

### טלווויזיה
**Temple* (2019-הווה)
*סוסים איטיים (2022)
*המכשף (2023)
*לוקרבי (אנ') (2025)
**The Dark* (TBA)

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:חברי התיאטרון המלכותי הלאומי
קטגוריה:בריטיות שנולדו ב-1972
קטגוריה:בריטים שנולדו ב-1972
נחליאלי זנבתן

**נַחֲלִיאֵלִי זְנַבְתָּן** (שם מדעי: *Motacilla cinerea*) הוא מין ציפור שיר מהסוג נחליאלי, הנפוצה באירופה ובאסיה, וחורפת בארץ ישראל.
## מאפיינים
אורך גופו של הנחליאלי הזנבתן נע בין 17 ל-20 סנטימטר. זנבו ארוך מאוד, ולעיתים קרובות הוא מנענע אותו ואת כל פלג גופו האחורי. רגליו בגוון ורדרד, קצרות בהשוואה למיני נחליאלי אחרים. חלקו העליון אפור, בטנו בהירה ותת-השת צהוב. לזכרים מופע קיץ שבו הגרון עוטה מעין "סינר" שחור, והבטן כולה צהובה.

מזונו מורכב בעיקר מחרקים ותולעים. תוחלת חייו עד עשר שנים.

הנחליאלי מעדיף נחלים שזרימתם מהירה ויש בהם אבנים חשופות, ושבגדותיהם יש יערות או חורשות עצים כסביבת מחיה. בסביבת האדם הוא נמצא גם בגינות ובחצרות.

המין נפוץ כל השנה במערב אירופה. הוא מקנן בצפון אירופה ואסיה בקיץ ונודד בחורף דרומה, לאגן הים התיכון. בישראל הוא חורף מצוי ברוב חלקי הארץ.

עונת הרבייה נמשכת בין אפריל ליוני. הנחליאלי הזנבתן מקנן בסלעים, סדקים בקירות וכדומה, בדרך כלל ליד נחלים ומקווי מים אחרים. במהלך החיזור, הזכר עולה במעוף קצר לאוויר ויורד באיטיות, בעוד הוא משמיע צפצופים גבוהים. הנקבה מטילה 3–6 ביצים מנוקדות בתטולה; היא עשויה להטיל יותר מתטולה אחת כל עונת רבייה.

הנחליאלי ניזון מחסרי חוליות ימיים, כמו זבובים, חיפושיות, בריומאים, סרטנים ורכיכות.

## קישורים חיצוניים

## הערות שוליים

קטגוריה:טקסונים שתוארו בידי מרמדיוק טאנסטול
קטגוריה:ארץ ישראל: נחליאליים
קטגוריה:נחליאליים
קטגוריה:בעלי חיים שתוארו ב-1771
אליפות אירופה בכדורגל עד גיל 21 - 2013

**[[אליפות אירופה בכדורגל עד גיל 21]] לשנת [[2013]]**, או בקיצור **יורו 2013 לנבחרות צעירות**, נערכה בישראל בתאריכים 5–18 ביוני 2013. זוהי האליפות ה-19 של המפעל. ישראל נבחרה על ידי אופ"א לאירוח התחרות בינואר 2011, וגברה על המועמדות אנגליה, ויילס, צ'כיה ובולגריה.

הנבחרת שזכתה בטורניר היא ספרד שבמשחק הגמר גברה 4–2 על איטליה.

## הנבחרות שהעפילו לטורניר

## אצטדיונים
לפי הצעת ההתאחדות לכדורגל, המשחקים נערכים בארבעה אצטדיונים כאשר אצטדיון רמת גן שימש כחלופה במידה ואחד מהאצטדיונים החדשים לא היה מוכן בזמן: שלבי חצי הגמר נערכו באצטדיונים בנתניה ובפתח תקווה וגמר הטורניר נערך באצטדיון טדי בירושלים.




## שלב הבתים
הגרלת המשחקים לטורניר התקיימה ב-28 בנובמבר 2012 במלון הילטון תל אביב. 8 הנבחרות חולקו ל-2 בתים נפרדים. בכל בית יש קבוצה אחת מדרג 1, קבוצה אחת מדרג 2, ושתי קבוצות מדרג 3–4. הנבחרות המדורגות במקומות 1–2 בכל בית, בסיום סיבוב משחקים אחד (3 מחזורים), יעפילו לחצי הגמר.

### בית א'

כל הזמנים הם לפי שעון קיץ בישראל (UTC+3).

----

----

----

----

----

### בית ב'

כל הזמנים הם בשעון קיץ (UTC+3).

----

----

----

----

----

## שלב הנוקאאוט

### חצי גמר

----

### גמר

## נבחרת הטורניר
הוועדה הטכנית של אופ"א בחרה את 23 מצטייני הטורניר, 11 מהם הם שחקני הזוכה ספרד.

;נבחרת הטורניר של אופ"א

## מלך השערים
;4 שערים - זוכה נעל הזהב
*  אלברו מוראטה
;3 שערים - זוכי נעל הכסף ונעל הארד
*טיאגו אלקנטרה
*איסקו

## קישורים חיצוניים

* 
* האתר הרשמי של הטורניר בעברית 

## הערות שוליים

קטגוריה:2013 בישראל: כדורגל
קטגוריה:תחרויות כדורגל ב-2013
קטגוריה:תחרויות כדורגל בישראל
קטגוריה:תחרויות ספורט בין-לאומיות בישראל
קטגוריה:תל אביב-יפו: תחרויות כדורגל
קטגוריה:ירושלים: תחרויות ספורט
קטגוריה:נתניה: תחרויות ספורט
קטגוריה:פתח תקווה: ספורט
2013
קטגוריה:ישראל: תחרויות ספורט לנוער וצעירים
החולמים (סרט, 2003)

**החולמים** (באנגלית: **The Dreamers**) הוא סרט קולנוע מסוגת דרמה בבימויו של ברנרדו ברטולוצ'י, שיצא לאקרנים בשנת 2003. התסריט, מאת גילברט אדייר, מבוסס על רומן פרי עטו בשם "The Holy Innocents" משנת 1988. הסרט הוא הפקה בינלאומית משותפת של חברות מצרפת, בריטניה, ואיטליה.

הסרט מספר את סיפורו של סטודנט אמריקאי צעיר המגיע לפריז בסוף שנות ה-60 ופוגש בעיר אח ואחות המזמינים אותו לשהות עמם בדירת הוריהם שיצאו לווקאנס. מערכת היחסים בין השלושה הופכת לקשר ארוטי, על רקע מהומות הסטודנטים של מאי 1968 בפריז.

הסרט עורך מחוות רבות לסרטי הגל החדש בקולנוע הצרפתי וסרטי הקולנוע ההוליוודי הקלאסי, בעיקר על ידי שחזור של סצנות מפורסמות על ידי הדמויות בסרט, שהן חובבות קולנוע. הסרט נחשב בארצות הברית למעורר מחלוקת, ובשל העירום והסצנות הארוטיות המוצגים בו הוא סווג לצפייה מגיל 18 ומעלה.

## עלילת הסרט

מתיו (מייקל פיט), סטודנט אמריקאי צעיר, שוהה בפריז במסגרת חילופי סטודנטים. הוא מגיע לסינמטק הצרפתי בעת שמתקיימת הפגנה בחזיתו, ומתיידד עם אחת המפגינות, איזבל (אווה גרין) ואחיה התאום תאו (לואי גארל). האח והאחות מזמינים את מתיו להתגורר בביתם (לאחר שהוריהם יצאו לווקאנס). מתיו עד לאהבה העזה השוררת בין האח לאחות.

לשלושה אהבה משותפת לסרטי קולנוע קלאסיים, והם משחקים במשחקים של זיהוי קטעים מסרטים נודעים, שבהם המפסיד נדרש למלא דרישה שמציב בפניו המנצח. כאשר תאו מפסיד, דורשת ממנו איזבל שיאונן, בנוכחותה ובנוכחות מתיו, מול תמונתה של מרלן דיטריך, התלויה בחדרו. תאו מציית לדרישתה. כאשר מתיו מפסיד, מצווה עליו תאו לשכב עם איזבל, השמחה לציווי זה. מתיו מסרב תחילה, אך לבסוף נכנע. בתום יחסי המין מגלה מתיו שאיזבל הייתה בתולה. השלושה מתמקדים בעולמם, ומתעלמים ממהומות הסטודנטים של מאי 1968 המתקיימות ברחוב, מחוץ לבית.

## קישורים חיצוניים
* 

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2003
קטגוריה:סרטי דרמה
קטגוריה:סרטי ברנרדו ברטולוצ'י

קטגוריה:סרטים ארוטיים
קטגוריה:סרטים איטלקיים
קטגוריה:סרטים בריטיים
קטגוריה:סרטים צרפתיים
קטגוריה:סרטים באנגלית
קטגוריה:סרטים בצרפתית
קטגוריה:פריז בקולנוע
קטגוריה:סרטים המבוססים על רומנים בריטיים
נאזהורן

ה**נאזהורן** (בשמו המלא; **Sd.Kfz. 164 Nashorn**, מגרמנית; 'קרנף') הוא משחית טנקים אשר פותח בשנת 1942, במהלך מלחמת העולם השנייה על ידי גרמניה הנאצית. הכלי פותח על בסיס טנקי הפאנצר סימן 3 וסימן 4 וכלל תותח 88 מ"מ המורכב מעל התובה בתא בעל מיגון קל ופתוח.
משחית הטנקים היה מיועד להיות פתרון זמני לאיומים בשדה הקרב אל מול הצבא האדום אך הוכיח את עצמו כמשחית טנקים מוצלח ויצורו והשימוש בו המשיכו עד סוף המלחמה באירופה בשנת 1945.

## תכנון ופיתוח
במהלך מבצע ברברוסה בשנת 1942 עם הלחימה של הצבא הגרמני אל מול הצבא האדום, נפגשו הגרמנים לראשונה בטנקים הרוסים בהם טנקי ה-KV וה-T-34. הניסיון הקרבי הזה העלה בפני הגרמנים את הצורך באמצעים בעלי עוצמה רבה מהקיים כדי להתמודד עם השריון הרוסי, צורך זה עיצב מחדש את רוב תוכניות הפיתוח ויצר מספר כלים. פיתוח הנאזהורן, כמו פיתוחים נוספים דוגמת המארדר 3, היו מיועדים להיות עיצוב זמני למשלוח מהיר לשדה הקרב בעוד שמשחיתי טנקים ממוגנים ומוצלחים יותר (כמו היאגדפנתר) היו עוד בפיתוח.
ימין|ממוזער|190px|חיילים קנדים בוחנים נאזהורן באיטליה.
הכלי פותח בהתחלה בשם **Hornisse** (מגרמנית; 'צרעה') עד שבשנת 1944 שונה שמו לנאזהורן בהוראה של היטלר.
הבסיס לנאזהורן היה פיתוח של חברת Alkett אשר שילב אלמנטים מטנקי הפאנצר סימן 3 וסימן 4, בשם **גשיצווגן III/IV** אשר יועד להיות פלטפורמה לתותח סער או משחית טנקים. על הגשיצווגן הורכב בחלקו האחורי, תותח מסוג PaK 43 L/71, בעל קוטר של 88 מ"מ, תותח נ"ט מהמוצלחים שפותחו במלחמה. תותח זה היה מסוגל לחדור שריון בעובי 190 מ"מ ובמרחק 1,000 מטר, מה שהפך את הנאזהורן למשחית טנקים מוצלח מאוד.

הנאזהורן, למרות כוח האש הרב שלו, התאפיין במיגון קל מאוד. תא הלוחמים של הכלי בו היה מורכב התותח היה פתוח כלפי מעלה מה שחשף את הצוות לפגעי מזג האוויר ורסיסים, התא עצמו היה עשוי שכבה דקה של בין 10 ל-15 מ"מ פלדה. הטווח של תותח ה-88 מ"מ אפשר לנאזהורן להתנהל אל מול האויב בטווח של עד קילומטר ממנו, מה שפיצה על המיגון הלקוי.
בין השנים 1942 עד 1945 יוצרו סך הכל 494 כלים, רובם הגדול יוצר במהלך 1943.

## קישורים חיצוניים

* תיאור הכלי באתר אכטונג פאנצר.
* תיאור הכלי באתר רכבי מלחמת העולם ה-2.

קטגוריה:משחיתי טנקים גרמניים במלחמת העולם השנייה
אי שיבאטה

**אַי שִׁיבָּאטָה** (ביפנית: **柴田 亜衣**; נולדה ב-14 במאי 1982) היא שחיינית יפנית, אלופה אולימפית וסגנית אלופת העולם.

## ביוגרפיה
שיבאטה נולדה בדרזאיפו, פוקואוקה. אחיה גם הוא שחיין בינלאומי. היא בוגרת המכון הלאומי לכושר גופני וספורט בקאנויה.

באולימפיאדת אתונה (2004) זכתה שיבאטה במדליית זהב במשחה ל-800 מטר חופשי בתוצאה של 8:24.54 דקות' לפני לור מנודו מצרפת (8:24.96 דקות) ודיאנה מונז מארצות הברית (8:26.61 דקות) ובמקום חמישי במשחה ל-400 מטר חופשי בתוצאה של 4:07.51 דקות., המנצחת הייתה מנודו שקבעה שיא אירופה חדש של 4:05.34 דקות.

באליפות העולם בשחייה שנערכה במונטריאול, קנדה בשנת 2005 זכתה שיבאטה במדליית כסף במשחה ל-400 מטר חופשי בתוצאה של 4:06.74 דקות, אחרי מנודו (4:06.44 דקות) ולפני קייטלין מקלאצ'י מבריטניה	4:07.25 דקות ובמדליית ארד במשחה ל-800 מטר חופשי בתוצאה של דקות, אחרי קייט זיגלר מארצות הברית	(8:25.31 דקות) ובריטני רימר מקנדה	(8:27.59 דקות).

באליפות הפאן פסיפיק בשחייה שנערכה בוויקטוריה, קנדה בשנת 2006 זכתה שיבאטה ב-4 מדליות, 1 זהב, 1 כסף ו-2 ארד. מדליית זהב במשחה ל-400 מטר חופשי בתוצאה של 4:07.61 דקות, מדליית כסף במשחה ל-800 מטר חופשי בתוצאה של 8:26.41 דקות ובמדליות ארד במשחה ל-1500 מטר חופשי בתוצאה של 16:11.13 דקות ובמשחה שליחות 4x200 מטר חופשי בתוצאה של 8:00.65 דקות.

באליפות העולם בשחייה שנערכה במלבורן, אוסטרליה בשנת 2007 זכתה שיבאטה בשתי מדליות ארד במשחה ל-400 מטר חופשי בתוצאה של 4:05.19 דקות, אחרי מנודו שקבעה שיא תחרות חדש של 4:02.61 דקות ואוטיליה ג'דרז'אק מפולין	(4:04.23 דקות) ובמשחה ל-1500 מטר חופשי בתוצאה של 15:58.55 דקות, אחרי זיגלר שקבעה שיא תחרות חדש של 15:53.05 דקות ופלביה ריגאמונטי משווייץ	(15:55.38 דקות). בנוסף, היא סיימה במקום שישי במשחה ל-800 מטר חופשי בתוצאה של 8:31.73 דקות ובמקום שישי במשחה שליחות 4x200 מטר חופשי בתוצאה של 7:58.04 דקות.

באולימפיאדת בייג'ינג (2008) סיימה שיבאטה רק במקום 27 במשחה ל-800 מטר חופשי בתוצאה חלשה עבורה של 8:41.63 דקות ולא הגנה על תוארה ובמקום 31 בתוצאה חלשה נוספת של 4:17.96 דקות.

## קישורים חיצוניים

* איי שיבאטה  באתר sports123.com

קטגוריה:שחייניות חופשי
קטגוריה:שחייניות באולימפיאדת אתונה (2004)
קטגוריה:שחייניות באולימפיאדת בייג'ינג (2008)
קטגוריה:אלופות אולימפיות יפניות: שחייה
קטגוריה:מעוטרי מדליית הכבוד (יפן)
קטגוריה:יפניות שנולדו ב-1982
קטגוריה:יפנים שנולדו ב-1982